OpenLLM-France/wikimedia huggingface dataset:
# Odriozola

Odriozola és el nom dels següents personatges:
* Jon Odriozola, exciclista i director ciclista.
* José María Odriozola, expresident de la Federació Espanyola d'Atletisme.
* Álvaro Odriozola, futbolista de la Real Sociedad.
* Kontxu Odriozola, actriu.
* José de Odriozola y Oñativia, militar i científic.
# Ods socken

Ods socken (en suec: Parròquia Ods) és una població de Västergötland, Suècia. Des de l'any 1974 està inclosa al municipi de Herrljunga.
L'any 2000 enia 373 habitants.
Ods està situat al nord de Boras al voltant del Llac Sandsken i Sämsjön
# Oligosacàrid

Els oligosacàrids són glúcids formats per una cadena curta de monosacàrids units per enllaços O-glicosídics, amb un nombre d'unitats monomèriques entre 2 i 10, típicament.
Existeixen una gran diversidtat d'oligosacàrids, ja que pot variar el nombre, les ramificacions, el tipus de monosacàrids que formen la cadena i la forma d'enllaçar-se dels monosacàrids, formant així una cadena de polisacàrids.
Aquesta gran diversitat dota als oligosacàrids de la seua propietat més important, que és la capacitat per a emmagatzemar informació, complint així la funció de reconeixement cel·lular. De fet, aquesta és la principal funció que compleixen aquests compostos en el lloc on principalment es troben en la naturalesa: en la superfície exterior de la membrana cel·lular, enllaçats a proteïnes o a lípids, constituint les glicoproteïnes i glicolípids.
En estudiar la membrana cel·lular veem com la part glicídica de glicoproteïnes i glicolípids compleix la funció de donar a la cèl·lula un senyal d'identitat, de manera que els diferents tipus cel·lulars es reconeixen pels oligosacàrids presents en l'exterior de la membrana.
Els oligosacàrids més abundants en la naturalesa són la inulina, l'oligofructosa (fructooligosacàrids) i els galactooligosacàrids.
La inulina i l'oligofructosa estan formats per cadenes de fructosa que poden terminar en glucosa o fructosa. Estan presents en molts vegetals: xicoira, ceba, porro, all, plàtan, carxofa, etc.
Els galactooligosacàrids estan formats per cadenes de galactosa i estan presents en la llet i en algunes plantes.

## Referències

* ↑ «Oligosacàrid» (en anglès). Medical Subject Headings.
# Oakwood Hills

Oakwood Hills és una població dels Estats Units a l'estat d'Illinois. Segons el cens del 2000 tenia 2.194 habitants.

## Demografia

Segons el cens del 2000, Oakwood Hills tenia 2.194 habitants, 719 habitatges, i 598 famílies. La densitat de població era de 749,7 habitants/km².
Dels 719 habitatges en un 47,8% hi vivien nens de menys de 18 anys, en un 73,2% hi vivien parelles casades, en un 6,8% dones solteres, i en un 16,8% no eren unitats familiars. En l'11,8% dels habitatges hi vivien persones soles el 2,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,05 i el nombre mitjà de persones que vivien en cada família era de 3,34.
Per edats la població es repartia de la següent manera: un 31,5% tenia menys de 18 anys, un 7,1% entre 18 i 24, un 35,2% entre 25 i 44, un 22,3% de 45 a 60 i un 3,9% 65 anys o més.
L'edat mediana era de 34 anys. Per cada 100 dones de 18 o més anys hi havia 99,9 homes.
La renda mediana per habitatge era de 68.182 $ i la renda mediana per família de 70.875 $. Els homes tenien una renda mediana de 52.051 $ mentre que les dones 30.508 $. La renda per capita de la població era de 26.397 $. Aproximadament el 3,9% de les famílies i el 5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oakwood Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Oakwood Hills». American Fact Finder. Oficina del Cens dels Estats Units, 12-01-2010.
# Ombrone

L'Ombrone és un riu del nord d'Itàlia. Antigament s'anomenava Umbro.
Discorre al costat de l'Arnus el riu més important d'Etrúria. Neix als turons entre Siena i Arezzo, i té un recorregut de més de 50 km en direcció sud-sud-oest fins a desembocar al mar Tirrè, a uns 20 km al nord del promontori del Monte Argentario. Plini el Vell diu que era un riu navegable (navigiorum capax) i Rutili Claudi Namacià explica que a la seva desembocadura es formava un port tranquil i segur. Flueix prop de la moderna ciutat de Grosseto, i a pocs quilòmetres de les ruïnes de Rusel·les. Es creu que el nom d'Umbro està relacionat amb els umbris, que ocupaven aquesta part d'Itàlia abans de la seva conquesta pels etruscs. Segons Plini el Vell, el territori de la costa que s'estén des de la seva desembocadura fins a Telamó, encara era conegut amb el nom de tractus Umbriae.

## Referències

* ↑ Plini el Vell. Naturalis Historia, III, 5
* ↑ Rutili Claudi Namacià. Iter Gallicum, 1337-1340
* ↑ Smith, William (ed.). «Umbro». Dictionary of Greek and Roman Geography (1854). [Consulta: 22 agost 2022].

## Vegeu també

* Llista de peixos del riu Ombrone
# Falcó mostatxut oriental

El falcó mostatxut oriental (Falco severus) és una espècie d'ocell rapinyaire de la família dels falcònids (Falconidae) que habita zones de bosc clar i terres de conreu des del nord del Pakistan cap a l'est, pel nord de l'Índia fins Bangladesh, Myanmar i sud de la Xina, Sud-est Asiàtic, i a través d'Indonèsia i Filipines fins Nova Guinea, Nova Bretanya i les Illes Salomó. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «falcó mostatxut oriental». Diccionari dels ocells del món. TERMCAT. [Consulta: 29 agost 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 356. ISBN 978-84-16728-37-4.
* ↑ «Seriemas, falcons». IOC World Bird List Version 12.2. International Ornithologists' Union, 01-07-2022.
* ↑ BirdLife International. «Oriental Hobby. Falco severus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 29 agost 2022].
# 9a Mostra Internacional de Cinema de Venècia (1941)

La "9a" (buit) Mostra Internacional de Cinema de Venècia es va celebrar del 30 d'agost al 14 de setembre de 1941. Juntament amb els anys 1940 i 1942 es considera "buit, com si no haguessin succeït". Els esdeveniments es van celebrar a llocs molt allunyats del Lido, participaren molt pocs països a causa de la Segona Guerra Mundial i amb directors que eren membres de l'eix Roma-Berlín. A més, una forta intromissió política feixista del govern feixista italià sota Benito Mussolini havia provocat que Itàlia experimentés un període de depressió cultural oprimida per la propaganda feixista.

## Jurat

* Giuseppe Volpi di Misurata (President), Itàlia
* Olaf Andersson (Suècia)
* László (IV) Balogh (Hongria)
* Dahl (Finlàndia)
* Derichsweiler (Bohèmia)
* Jeager (Noruega)
* Eitel Monaco (Itàlia)
* Naef (Suïssa)
* Mihai Puscariu (Romania)
* Soriano (Espanya)
* Jan Van der Hayden (Bèlgica)
* Van der Vegte (Països Baixos)
* Wilhelm (Dinamarca)

## Pel·lícules en competició

| Títol original | Director(s) | País de producció |
| Madreselva | Luis César Amadori | Argentina |
| Puerta cerrada | John Alton, Luis Saslavsky | Argentina |
| Lettre de Anverse (curt) | Jan Vanderheyden | Bèlgica |

## Premis

Al festival es van atorgar els següents premis:
* Coppa della Biennale
** Zavaros éjszaka (1940)
* Coppa Mussolini per il miglior film straniero
** Ohm Krüger (1941)
* Coppa Mussolini per il miglior film italiano
** La corona di ferro (1941)
* Coppa della Biennale
** I mariti - Tempesta d'amore (1941)
* Coppa della Biennale
** Marianela (1940)
* Coppa della Biennale
** Die mißbrauchten Liebesbriefe (1940)
* Coppa Volpi per la migliore interpretazione femminile
** Luise Ullrich (Annelie) (1941)
* Coppa Volpi per la migliore interpretazione maschile
** Ermete Zacconi (Don Buonaparte) (1941)
* Medaglia d'oro della Biennale per la migliore regia
** Georg Wilhelm Pabst (Komödianten) (1941)
* Medaglia d'oro
** I Pini di Roma
* Targa di segnalazione
** Nocní motýl (1941)
* Targa di segnalazione
** Vildmarkens sång (1940)

## Referències

* ↑ «The 1940s». Arxivat de l'original el 15 d’agost 2011. [Consulta: 8 octubre 2013].
* ↑ «The 30s». [Consulta: 11 octubre 2013].
* ↑ «ASAC Dati: Giurie». Arxivat de l'original el 2014-10-06. [Consulta: 30 setembre 2014].
* ↑ «ASAC Dati: Premi». Arxivat de l'original el 2014-09-29. [Consulta: 30 setembre 2014].

## Enllaços externs

* 9a Mostra Internacional de Cinema de Venècia - Lloc web oficial
* Premis del Festival de Cinema de Venècia 1941 a IMDb
* Premis del Festival de Cinema de Venècia 1941 a Filmaffinity
# Michael James Shaw

Michael James Shaw (Nova York, 16 de setembre de 1986) és un actor i escriptor nord-americà de la ciutat de Nova York. És conegut sobretot pel seu paper recurrent com a agent de l'FBI Daryl / "Mike" a la sèrie de televisió Limitless. Shaw també ha tingut un paper recurrent a Constantine com a Papa Midnite i ha tingut un paper en diversos curts com Don-o-mite i Today _ _ cks. També va tenir un petit paper a Roots com Marcellus. Shaw va retratar Corvus Glaive a les pel·lícules de Marvel Cinematic Universe Avengers: Infinity War i Avengers: Endgame.

## Biografia

Shaw es va graduar de l'escola secundària Vanguard el 2005. Després de graduar-se a l'escola secundària, Shaw va passar els seus anys de pregrau a la Universitat Howard. Després va cursar un programa de màster a la Juilliard School.

## Filmografia
### Cinema

| Any | Títol | Paper | Notes |
| 2016 | Wiener-Dog | Fantasy | |
| 2018 | Avengers: Infinity War | Corvus Glaive | Captura de moviment i veu |
| 2019 | Avengers: Endgame | Corvus Glaive | Captura de moviment i veu |

### Televisió

| Any | Títol | Paper | Notes |
| 2014–2015 | Constantine | Papa Midnite | 3 episodis |
| 2015–2016 | Limitless | FBI Agent Daryl/"Mike" | 14 episodis |
| 2016 | Roots | Marcellus | Episodis: "Part 3" |
| 2017 | Bull | FBI Agent Rick Jarvis | 1x13-1x16 |
| 2019 | Blood & Treasure | Aiden Shaw | |
| 2021–2022 | The Walking Dead | Micheal Mercer | 15 episodis |

## Referències

* ↑ Raftery, Liz «Exclusive Limitless Sneak Peek: Brian Gets a New Bodyguard». TVGuide, 09-02-2016 [Consulta: 1r maig 2016].
* ↑ FIENBERG, DANIEL «Interview: 'Constantine' guest star Michael James Shaw on bringing Papa Midnite to TV». HitFix, 07-11-2014 [Consulta: 1r maig 2016]. Arxivat 19 August 2016$^{[Datemismatch]}$ a Wayback Machine.
* ↑ Eisenberg, Eric. «We Know Who Is Playing Corvus Glaive In Avengers: Infinity War». Cinema Blend, 22-04-2018. Arxivat de l'original el 22 abril 2018. [Consulta: 22 abril 2018].
* ↑ Allen, Rick. «Vanguard High grad Michael James Shaw is villain in 'Constantine'», 06-11-2014. [Consulta: 22 abril 2018].
# Monte San Pietro

Monte San Pietro (en dialecte bolonyès: Måunt San Pîtr) és un comune (municipi) de la Ciutat metropolitana de Bolonya (antiga província de Bolonya), a la regió italiana d'Emilia-Romagna, situat uns 12 km al sud-oest de Bolonya.
L'1 de gener de 2018 tenia 10.960 habitants.
Limita amb els municipis de Marzabotto, Sasso Marconi, Valsamoggia i Zola Predosa.

## Referències

* ↑ «Resident population on 1st January 2018» (en anglès). ISTAT. [Consulta: 13 febrer 2019].

## Enllaços externs

* Monte San Pietro - Lloc web oficial (italià)
# Oleksandr Alíev

Oleksandr Alíev (Khabàrovsk, 3 de febrer de 1985) és un antic futbolista professional ucraïnès d'origen Àzeri. Juga com a migcampista dret o central. Conegut pels seus espectaculars gols de tirs lliures directes, el seu antic entrenador del Dinamo de Kíev Yuri Syomin el va descriure com"… el millor llançador de tirs lliures d'Europa". També era conegut per ser el jugador més jove del Dinamo que va debutar el 2002 a escala professional quan Aliyev tenia disset anys i sis mesos.
Durant la invasió russa d'Ucraïna de 2022, Aliyev es va unir a l'exèrcit ucraïnès.

## Referències

* ↑ «Александр Алиев: Мой папа – русский» (en rus). [Consulta: 22 març 2023].
* ↑ Oleksandr Aliyev (Александр Алиев). Dynamomania. 2013
* ↑ ‘We could play at Wembley’: Ukraine manager on war, the World Cup and his hatred of Russia, The Guardian (1 abril 2022)
# Ferran Gorgs i Rabat

Ferran Gorgs i Rabat (?-?) fou un organista del Segle XX. Fou nomenat organista de la Basílica de Santa Maria de Mataró l’any 1934.

## Referències

* ↑ GREGORI I CIFRÉ, Josep Maria; CABOT I SAGRERA, Neus. Inventaris dels fons musicals de Catalunya. Volum 4: Fons del Museu-Arxiu de Santa Maria de Mataró. Barcelona: Generalitat de Catalunya. Departament de Cultura – Universitat Autònoma de Barcelona, 2010.
# Zhao Shunxin

Zhao Shunxin –en xinès, 赵顺欣– (11 d'octubre de 1979) és una esportista xinesa que va competir en judo, guanyadora d'una medalla de bronze al Campionat Asiàtic de Judo de 2004 en la categoria de –48 kg.

## Palmarès internacional

Campionat Asiàtic :
| Any | Lloc | Medalla | Categoria |
| 2004 | Almatý ( Kazakhstan) | 3 | –48 kg |

## Referències

* ↑ Zhao Shunxin Arxivat 2009-06-19 a Wayback Machine. en Sports-reference.com (SR/Olympic Sports) (anglès)
* ↑ Zhao Shunxin en Judoinside.com (anglès)
# Abajo el telón

Abajo el telón és una pel·lícula de comèdia musical mexicana de 1955 dirigida per Miguel M. Delgado i protagonitzada per Cantinflas, Christiane Martel i Beatriz Saavedra. Està doblada al català.

## Argument

Cantinflas treballa com a netejador de finestres. Se li presenta l'ocasió de netejar les finestres d'una famosa actriu francesa, Lulu Duval, que està actuant en un important teatre a la ciutat. En aquest instant l'apoderat artístic de l'actriu, Julián roba la seva més preuada joia, un collaret molt valuós. Cantinflas és acusat injustament perquè al moment es trobava netejant les finestres, encara que l'assistent i confident de l'actriu, Anita cregui en la seva innocència.

## Repartiment

* Cantinflas com Cantinflas
* Christiane Martel com Lulu Duval
* Beatriz Saavedra com Anita
* Alberto Catalá com asistent de Cantinflas
* Víctor Alcocer com comandant
* Tito Novaro com actor en teatre
* María Herrero com Secretaria
* Alejandro Ciangherotti com Julián
* Rafael Alcayde com cap de la banda criminal
* Miguel Manzano com Peralta
* Ernesto Finance com treballador del teatre

## Referències

* ↑ Crespo, p. 23.
* ↑ Amador, p. 201.
* ↑ Eljaiek-Rodríguez, Gabriel. Selva de fantasmas: el gótico en la literatura y el cine latinoamericanos. Editorial Pontificia Universidad Javeriana, 2017. ISBN 9789587810882.
* ↑ León Frías, Isaac. Más allá de las lágrimas: Espacios habitables en el cine clásico de México y Argentina. Fondo editorial Universidad de Lima, 2019. ISBN 9789972454868.
* ↑ Lezcano, p. 98.
* ↑ «Cantinflas: Abajo el telón». esadir.cat. [Consulta: 24 febrer 2024].

## Bibliografia

* Crespo, Miguel Ángel. Crónica Cinematográfica: Una Historia de Cine... Miguel Ángel Crespo, 2013.
* Amador, María Luisa. Cartelera cinematográfica, 1950-1959. Centro Universitario de Estudios Cinematográfico, Dirección General de Difusión Cultural, Dirección Editorial, UNAM, 1985.
* Lezcano, José Alberto. El actor de cine: arte, mito y realidad. Instituto Cubano de Arte e Industria Cinematográficos, 2009.
# Johanna Maria Tõugu

Johanna Maria Tõugu (Tallinn, 1998) és una activista mediambiental i política estoniana.
Va estudiar al centre Pärnu Sütevaka Humanitaargümnaasium. Després, entre el 2019 i el 2023, va formar-se en Semiòtica i Ciències Polítiques a la Universitat de Tartu.
El 2016, va optar al premi a l'acte ambiental de l'any i va rebre una beca Tuleviktalent per la seva tasca com a cofundadora de Paljas Pala, la primera botiga sense envasos del país, a Pärnu, i que promovia la protecció del medi ambient. Va ser mèrit seu i de Silver Smeljanski. A més, llavors estava associada a CISV International, una associació que advocava per la pau mundial.
Actualment, colidera el Partit Verd Estonià. Va ser elegida juntament amb Marko Kaasik per al càrrec el febrer del 2022. És la cap de la llista del partit per a les eleccions legislatives de 2023.

## Referències

* 1 2 «Pühapäeval selgusid stipendiumikonkursi Tulevikutalent võitjad» (en estonià). Eesti elu, 07-11-2016. [Consulta: 8 abril 2023].
* ↑ Arula, Eili. «REEDENE RÕÕM ⟩ Johanna Maria Tõugu: et olla õige roheline, ei pea kuuse alla kolima» (en estonià). Tartu Postimees, 25-02-2022. [Consulta: 8 abril 2023].
* ↑ «Selgusid 2016. aasta keskkonnakirves ja -tegu» (en estonià). Bioneer.ee, 04-01-2017. [Consulta: 8 abril 2023].
* ↑ Tiks, Joosep. «VALIMISSTAAP | Keskerakond sooviks tuumajaama, rohelised mitte. Tõugu: Paneme kasvõi põlevkivijaama tööle. Põhiasi peab olema taastuvenergia» (en estonià). Delfi, 31-01-2023. [Consulta: 7 abril 2023].
* ↑ «Reporter: Roheliste erakonna uuteks juhtideks valiti Johanna Maria Tõugu ja Marko Kaasik» (en estonià). Kanal 2, 19-02-2022. [Consulta: 8 abril 2023].
* ↑ Paris, Manona. «VIDEO | „POLIITKÖÖK“ | Roheliste kaasjuht Johanna Maria Tõugu: kui keha tahab friikartulit ja šokolaadi, siis tuleb seda ka võimaldada» (en estonià). Õhtuleht, 01-02-2023. [Consulta: 8 abril 2023].
# Michihiro Yasuda

Michihiro Yasuda (Suita, Prefectura d'Osaka, 20 de desembre de 1987) és un futbolista japonès que disputà set partits amb la selecció japonesa.

## Enllaços externs

* National Football Teams
* Japan National Football Team Database
# Ânderson Polga

Ânderson Corrêa Polga (9 de febrer de 1979) és un exfutbolista brasiler.

## Selecció del Brasil

Va formar part de l'equip brasiler a la Copa del Món de 2002.

## Palmarès
### Grêmio

* Campeonato Gaúcho: 1999, 2001
* Copa do Brasil: 2001

### Sporting

* Taça de Portugal: 2006–07, 2007–08
* Supercopa Cândido de Oliveira: 2007, 2008

### Corinthians

* Campionat del Món de Clubs de futbol: 2012

### Brasil

* Copa del Món de Futbol: 2002

## Referències

* ↑ «Sporting: Anderson Polga pediu a Peseiro para não jogar frente ao Nacional» (en portuguès). Mais Futebol, 22-05-2005 [Consulta: 1r gener 2018].
* ↑ «Resilient CSKA sink Sporting». UEFA.com, 19-05-2005 [Consulta: 1r gener 2018].
* ↑ Ânderson Polga Fitxa i estadístiques a la FIFA
* ↑ «Polga lamenta ausência da seleção» (en portuguès). SAPO, 14-09-2012 [Consulta: 1r gener 2018].
* ↑ «Ânderson Polga». Soccerway. [Consulta: 25 desembre 2014].
* ↑ «Anderson Polga». Footballdatabase. [Consulta: 17 juny 2015].
* ↑ «Todos os brasileiros - 2002» (en portuguès). FolhaOnline, 09-12-2005. [Consulta: 16 desembre 2017].

## Enllaços externs

* Ânderson Polga a National-Football-Teams.com (anglès)
# Osawatomie

Osawatomie és una població dels Estats Units a l'estat de Kansas. Segons el cens del 2000 tenia 4.645 habitants.

## Demografia

Segons el cens del 2000, Osawatomie tenia 4.645 habitants, 1.781 habitatges, i 1.130 famílies. La densitat de població era de 403,9 habitants/km².
Dels 1.781 habitatges en un 34,7% hi vivien nens de menys de 18 anys, en un 44,9% hi vivien parelles casades, en un 13,3% dones solteres, i en un 36,5% no eren unitats familiars. En el 31,6% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,03.
Per edats la població es repartia de la següent manera: un 27,2% tenia menys de 18 anys, un 9,9% entre 18 i 24, un 30% entre 25 i 44, un 18,6% de 45 a 60 i un 14,3% 65 anys o més.
L'edat mediana era de 34 anys. Per cada 100 dones de 18 o més anys hi havia 91,9 homes.
La renda mediana per habitatge era de 29.104 $ i la renda mediana per família de 37.172 $. Els homes tenien una renda mediana de 30.650 $ mentre que les dones 23.043 $. La renda per capita de la població era de 15.353 $. Entorn del 10,9% de les famílies i el 12,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Osawatomie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Osawatomie». American Fact Finder. Oficina del Cens dels Estats Units, 12-01-2010.
# Osbald de Northúmbria

Osbald va ser rei de Northúmbria l'any 796 durant gairebé un mes, després de l'assassinat d'Æthelred I el 18 d'abril. Va ser amic d'Alcuí, bisbe de York, el qual sovint li enviava cartes donant-li consell. Però no va ser millor governant que el seu predecessor i el van fer deposar.

## Biografia

Es desconeixen els seus orígens familiars. Osbald era un home de caràcter violent i possiblement un assassí, segons creuen els historiadors moderns. El 9 de gener del 780 va matar Bearn, fill del rei Ælfwald cremant-lo fins a la mort en un lloc anomenat Selectune (possiblement Silton). El 793 Alcuí li va enviar una carta a Osbald explicant-li la necessitat imperiosa de canviar el seu mode de vida de pecat. Li criticava la seva conducta tan orgullosa, la seva vestimenta de tant de luxe i l'estil pagà amb què portava els seus cabells. Li aconsella que dediqués la seva atenció a Déu perquè «el luxe en els emperadors significa pobresa per al poble».
Osbald va esdevenir rei de Northúmbria el 796 en una època en què el país estava submergit en l'anarquia. Va governar durant 27 dies fins que el poble se'n va cansar d'ell, el van obligar a abdicar i li van demanar que marxés del país. Es va retirar a Lindisfarne però allà estava posant en perill els monjos, ja que la seva presència podia despertar la ira del poble i anar a atacar el monestir. Mentre s'estava allà, Alcuí li va escriure una carta proposant-li que es fes cavaller al servei d'altres reis. Osbald s'hi va negar i Alcuí li va enviar una altra carta que deia:
    «Estimat amic Osbald … Estic decebut amb tu per no fer cas dels meus consells. T'instava en la meva carta a abandonar la teva manera de viure. No afegeixis més pecat al pecat portant a la ruïna el teu país i fent vessar sang. Pensa quanta sang els emperadors, els prínceps i el poble ja ha hagut de vessar per tu i pel teu clan.»
Poc després, Osbald va embarcar cap al país dels pictes amb uns companys, i allà va ser acollit pel rei Caustantín a canvi de fer-se monjo. Va morir el 799 i va ser enterrat en una tomba sense nom a la catedral de York.

## Referències

* ↑ Rollason, 2003, p. 194.
* ↑ Whitelock, 1996, p. 910.
* ↑ Cleomoes, Biddle i Brown, 2007, p. 25.
* ↑ Cleomoes, Biddle i Brown, 2007, p. 26.
* ↑ Dodson, 2004, p. 29.
* ↑ Browne, 1908, p. 123.

## Bibliografia

* Browne, G F. Alcuin of York. Society for promoting Christian knowledge, 1908.
* Clemoes, P; Biddle, M; Brown, J. Anglo-Saxon England, Volum 8. Cambridge University Press, 2007.
* Dodson, Aidan. The Royal Tombs of Great Britain: An Illustrated History. Duckworth, 2004.
* Rollason, David. Northumbria, 500-1100: Creation and Destruction of a Kingdom. Cambridge University Press, 2003.
* Whitelock, Dorothy. English Historical Documents, 500-1042. Psychology Press, 1996.
# Osasio

Osasio és un comune (municipi) de la ciutat metropolitana de Torí, a la regió italiana del Piemont, situat a uns 25 quilòmetres al sud-oest de Torí. A 1 de gener de 2019 la seva població era de 917 habitants.
Osasio limita amb els següents municipis: Castagnole Piemonte, Virle Piemonte, Carignano, Pancalieri i Lombriasco.

## Referències

* ↑ «Resident population on 1st january» (en anglès). ISTAT. [Consulta: 5 abril 2020].
# Oubergpas

Oubergpas (pas Ouberg) és un pas de muntanya de la província sud-africana del Cap Occidental situat en un camí de terra al nord de Montagu en direcció al riu Touwsrivier. El pas arriba a una alçada de 990 m sobre el nivell del mar i un pendent màxim d'1:8.